ถ้าลูกชายปวดท้องตรงกลางปวดหน่วงๆมาวันสองวันแล้วจะมีอาการหรือส่งผลเป็นอะไรไหมค่ะ
สวัสดีค่ะการวินิจฉัยที่เป็นไปได้-ปวดจากกล้ามเนื้อหน้าท้องอักเสบ อาจสัมพันธ์กับการขยับร่างกายหรือการกดเจ็บ-ปวดจากลำไส้อักเสบ มักเป็นปวดบิดๆ มีคลื่นไส้ อาเจียน ถ่ายเหลวร่วมด้วย-ปวดจากไส้ติ่งอักเสบ ซึ่งมักเป็นปวดหน่วงกลางท้องตอนแรก แล้วย้ายไปปวดมาที่บริเวณท้องขวาล่าง อาเจียน กินได้น้อย มีไข้ดังนั้นแนะนำสังเกตอาการค่ะ ว่ามีคลื่นไส้ อเาจียน ถ่ายเหลว มีไข้ กินได้น้อยร่วมด้วยหรือไม่นอกเหนือไปจากการปวดท้อง ถ้าใช่ควรพาไปพบแพทย์เพื่อตรวจเพิ่มเติม แพทย์ต้องตรวจหน้าท้องเพื่อดูลักษณะและตำแหน่งที่ปวด และตรวจเลือดหรือเอ็กซเรย์หน้าท้องเพิ่มเติมถ้าจำเป็นการดูแลตัวเองเบื้องต้น พักผ่อน รับประทานอาหารอ่อนๆและสุกสะอาด รับประทานยาแก้ปวดเช่นพาราเซตามอลไปก่อนได้ถ้าปวดมาก แต่อย่างไรก็ตามถ้าปวดมากๆแล้วแนะนำไปพบแพทย์ ไม่ควรรับประทานยาแก้ปวดเองติดต่อกันที่บ้าน เนื่องจากอาจทำให้แพทย์ตรวจร่างกายได้ยากขึ้น